|  |
| --- |
| C:\Users\Lenovo\Desktop\18718387_1699596927000857_1696800731_n.jpg  จดหมายข่าว  dddd  **เทศบาลตำบลท่าสาย**  **ตำบลท่าสาย อำเภอเมือง จังหวัดเชียงราย**  การชำระภาษี ประจำปี 2560   * **ภาษีบำรุงท้องที่**   ได้แก่ที่ดินที่เป็นของบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดินต้องเสียภาษีท้องที่ ได้แก่พื้นที่หรือพื้นที่เป็นภูเขาหรือที่มีน้ำด้วย โดยไม่เป็นที่ดินที่เจ้าของที่ดินได้รับการยกเว้นภาษีหรืออยู่ในเกณฑ์ลดหย่อน   * **ผู้มีหน้าที่เสียภาษีบำรุงท้องที่**   ผู้ที่เป็นเจ้าของที่ดินในวันที่ 1 มกราคม ของทุกปี มีหน้าที่เสียภาษีสำหรับปีนั้น   * **การยื่นแบบแสดงรายการเพื่อเสียภาษีบำรุงท้องที่**   ให้เจ้าของที่ดินมีหน้าที่เสียภาษีบำรุงท้องที่ยื่นแบบแสดงรายการที่ดิน (ภ.บ.ท.5) ณ องค์การบริหารส่วนตำบลท่าเสา (ส่วนการคลัง) ภายในเดือนมกราคมของปีแรก ที่มีการตีราคาปานกลางของที่ดิน  แบบแสดงรายการที่ยื่นไว้นั้นใช้ได้ทุกปี ในรอบระยะเวลา 4 ปี   * **หลักฐานที่ต้องนำไป**   - สำเนาโฉนดที่ดิน นส.3 หรือ นส.3ก  - บัตรประจำตัวประชาชน  - ใบเสร็จรับเงินปีที่แล้ว (ถ้ามี)  - หนังสือมอบอำนาจ กรณีที่ให้ผู้อื่นมาทำการแทน   * **การชำระภาษีบำรุงท้องที่**   ผู้มีหน้าที่เสียภาษีนำเงินมาชำระภาษีในเดือนเมษายนของทุกปี   * **เงินเพิ่ม – บทกำหนดโทษ**   1.ผู้ใดจงใจไม่มายื่นแบบแสดงรายการที่ดิน (ภ.บ.ท.5) หรือไม่ยอมชี้แจงหรือไม่ยอมแจ้งจำนวนเนื้อที่ดินต้องระวางโทษจำคุกไม่เกิน 1 เดือน หรือปรับไม่เกิน 1,000 บาท หรือทั้งจำ ทั้งปรับ  2.ผู้ใดโดยรู้แล้วจงใจแจ้งข้อความอันเป็นเท็จ หรือนำพยานหลักฐานเท็จมาแสดงเพื่อหลีกเลี่ยง หรือพยายามหลีกเลี่ยงการเสียภาษีบำรุงท้องที่ต้องระวางโทษจำคุกไม่เกิน 6 เดือน หรือปรับไม่เกิน 2,000 บาท หรือทั้งจำทั้งปรับ  3.ผู้ใดไม่ชำระภาษีบำรุงท้องที่ภายในเวลาที่กำหนดให้เสียเงินเพิ่มร้อยละ 24 ต่อปี ของจำนวนเงินที่ต้องเสียภาษีบำรุงท้องที่ เศษของเดือนให้นับเป็นหนึ่งเดือน  ระยะเวลาการให้บริการโดยประมาณ 10 นาทีต่อราย ไม่รวมเวลาขั้นตอนสอบ  **ขั้นตอนการเสียภาษีบำรุงท้องที่**  **1.ขั้นตอนการเสียภาษีบำรุงท้องที่ (กรณีชำระตามปกติ)**   * 1. **เอกสารที่ต้องใช้ในการติดต่อ** * ใบเสร็จรับเงินของปีที่ผ่านมา   1. **ขั้นตอนการให้บริการ** * ตรวจสอบการเปลี่ยนแปลงการใช้ประโยชน์ในที่ดิน * ออกใบเสร็จรับเงิน   2.ขั้นตอนการเสียภาษีบำรุงท้องที่ (กรณีการเปลี่ยนแปลงเจ้าของที่ดิน)  **2.1 เอกสารที่ต้องใช้ในการติดต่อ**  **-**  ใบเสร็จรับเงินของปีที่ผ่านมา  **-**  เอกสารสิทธิ์ที่ดิน  **-**  บัตรประจำตัวประชาชน  **2.2 ขั้นตอนการให้บริการ**  **-**  ยื่นคำร้อง  **-** ตรวจสอบเอกสาร  **-** ออกใบเสร็จรับเงิน  **3.ขั้นตอนการเสียภาษีบำรุงท้องที่ (กรณีมีการประเมินใหม่)**  **3.1 เอกสารที่ต้องใช้ในการติดต่อ**  - สำเนาทะเบียนบ้าน  - สำเนาบัตรประจำตัวประชาชน  - สำเนาเอกสารสิทธิ์  - สำเนาหนังสือการเปลี่ยนแปลงเจ้าของที่ดิน   * **ภาษีโรงเรือนและที่ดิน**   หมายถึงภาษีที่จัดเก็บจากโรงเรือน หรือสิ่งปลูกสร้างอย่างอื่นกับที่ดินที่ใช้ต่อเนื่องกับโรงเรือนหรือสิ่งปลูกสร้าง   * **ผู้มีหน้าที่เสียภาษีโรงเรือนและที่ดิน** คือ ผู้ที่เป็นเจ้าของทรัพย์สินโรงเรือน สิ่งปลูกสร้าง เช่น ตึก อาคาร คอนโดมิเนียม หรือสิ่งปลูกสร้างอย่างอื่นในเขต อบต. ซึ่งใช้หาผลประโยชน์เป็นสถานประกอบการพาณิชย์ ต่าง ๆ ให้เช่า หรือให้ผู้อื่นอยู่อาศัย อยู่ในข่ายต้องเสียภาษีโรงเรือนและที่ดินกับ อบต. * **ทรัพย์สินที่ต้องเสียภาษีโรงเรือนที่ดิน**  1. โรงเรือนหรือสิ่งปลูกสร้างให้เช่า บ้าน ตึกแถว โรงแรม เกสท์เฮ้าท์ คอร์ด หอพัก ฯลฯ 2. ที่ทำการค้าขายและที่เก็บสินค้า เช่น ร้านค้าทั่วไป โรงภาพยนต์ โกดังเก็บสินค้า 3. ที่ประกอบอุตสาหกรรม เช่น โรงเลื่อย โรงสี ฯลฯ 4. ที่ให้ญาติ พ่อ แม่ หรือผู้อื่นอยู่อาศัย  * **กำหนดยื่นแบบเสียภาษี**   เจ้าของทรัพย์สินมีหน้าที่ต้องยื่นแบบแสดงรายการเพื่อเสียภาษีภายในเดือนกุมภาพันธ์ของทุกปี   * **การคำนวณการประเมินค่ารายปีและอัตราภาษี**   ภาษีโรงเรือนและที่ดินคิดค่ารายปีของทรัพย์สินในอัตราร้อยละ 12.5 ของค่ารายปี เช่น บ้านให้เช่าในอัตราค่าเช่าเดือนละ 1,000 บาท คิดค่ารายปีได้ 12,000 (1,000 × 12 เดือน) ค่าภาษีจะเท่ากับ 1,500 บาท   * **หลักฐานที่ต้องนำไป** * สำเนาโฉนดที่ดิน หรือ สัญญาซื้อขายโรงเรือน * บัตรประจำตัวประชาชน หรือ สำเนาทะเบียนบ้าน * หนังสือมอบอำนาจ (กรณีมีผู้อื่นมายื่นแบบ ภ.ร.ด. แทน) * ทะเบียนการค้า ทะเบียนพาณิชย์ ทะเบียนภาษีมูลค่าเพิ่ม ใบอนุญาตปลูกสร้างอาคาร ใบเสร็จ   รับเงินปีที่ผ่านมา ใบอนุญาตสะสมอาหาร ใบอนุญาตประกอบกิจการค้า หนังสือรับรองห้างหุ้นส่วน/บริษัท หรืองบดุล   * **ค่าภาษี**  1. ผู้รับประเมินชำระภาษีปีละครั้งตามค่ารายปี 2. อัตราร้อยละ 12.5 ของค่ารายปี ค่าภาษี = ค่ารายปี × 12.5%  * **กำหนดการชำระค่าภาษี**   เมื่อเจ้าของทรัพย์สิน ได้รับแจ้งรายการประเมิน (ภ.ร.ด.8 ) แล้วต้องไปชำระค่าภาษีภายใน 30 วัน นับจากวันถัดจากที่ได้รับแจ้งการประเมิน มิฉะนั้นจะต้องเสียภาษีเพิ่ม ดังนี้   1. ถ้าชำระไม่เกิน 1 เดือน นับแต่วันที่พ้นกำหนดให้เพิ่มร้อยละ 2.5 ของค่าภาษีค้าง 2. ถ้าเกิน 1 เดือน แต่ไม่เกิน 2 เดือน นับแต่วันที่พ้นกำหนดให้เพิ่มร้อยละ 5 ของค่าภาษีค้าง 3. ถ้าเกิน 2 เดือน แต่ไม่เกิน 3 เดือน นับแต่วันที่พ้นกำหนดให้เพิ่มร้อยละ 7.5 ของค่าภาษีค้าง 4. ถ้าเกิน 3 เดือน แต่ไม่เกิน 4 เดือน นับแต่วันที่พ้นกำหนดให้เพิ่มร้อยละ 10 ของค่าภาษีค้าง   ถ้าผ่อนชำระค่าภาษีโรงเรือนและที่ดิน ต้องมีวงเงินค่าภาษีจะขอผ่อนผันตั้งแต่ 9,000 บาท ขึ้นไป ภายในกำหนด 30 วันนับแต่วันถัดจากวันที่ได้รับแจ้งการประเมิน โดยแบ่งออกเป็น 3 งวด เท่า ๆ กัน (งวดละ 30 วัน)  ถ้าไม่ชำระภาษีและเงินเพิ่มภายใน 4 เดือน นายกองค์การบริหารส่วนตำบลมีอำนาจออกคำสั่งเป็นหนังสือให้ยึด อายัด หรือขายทอดตลาดทรัพย์สินผู้ซึ่งค้างชำระภาษีเพื่อนำเงินมาชำระค่าภาษีเงินเพิ่มค่าธรรมเนียม ค่าใช้จ่าย โดยมิต้องขอให้ศาลสั่งหรืออกหมายยึด  **ขั้นตอนการเสียภาษีโรงเรือนและที่ดิน**  **1. ขั้นตอนการเสียภาษีโรงเรือนและที่ดิน (กรณีปกติ)**  **1.1 เอกสารที่ต้องใช้ในการติดต่อ**  - สำเนาทะเบียนบ้าน  - สำเนาบัตรประจำตัวประชาชน  - สำเนาทะเบียนพาณิชย์  - แผนที่ตั้งพอสังเขป  - หนังสือมอบอำนาจ (กรณีไม่สามารถมาติดต่อด้วยตนเองได้)  **1.2 ขั้นตอนการให้บริการ**  - ยื่นแบบประเมินภาษี  - ตรวจสอบเอกสารเพื่อประเมินภาษี  - ออกใบเสร็จรับเงิน  **2. ขั้นตอนการเสียภาษีโรงเรือนและที่ดิน (กรณีแจ้งใหม่)**  **2.1 เอกสารที่ต้องใช้ในการติดต่อ**  - สำเนาทะเบียนบ้าน  - สำเนาบัตรประจำตัวประชาชน  - สำเนาทะเบียนพาณิชย์  - แผนที่ตั้งพอสังเขป  - หนังสือมอบอำนาจ (กรณีไม่สามารถมาติดต่อด้วยตนเองได้)  - สำเนาเอกสารสิทธิ์ที่ดิน  **2.2 ขั้นตอนการให้บริการ**  - ยื่นแบบประเมินภาษี  - ตรวจสอบเอกสาร  - ออกใบรับพร้อมแจ้งนัดตรวจสอบ  - ตรวจสอบโรงเรือนและที่ดิน  - ออกใบแจ้งรายการประเมิน  - ออกใบเสร็จรับเงิน   * **ภาษีป้าย**   หมายถึง ภาษีที่จัดเก็บจากป้ายแสดงชื่อ ยี่ห้อ หรือเครื่องหมายทีใช้ในการประกอบการค้า หรือประกอบกิจการอื่นเพื่อหารายได้ หรือโฆษณาการค้า หรือกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใด ๆ ด้วยอักษรภาพหรือเครื่องหมายที่เขียนแกะสลัก จารึกหรือทำให้ปรากฏด้วยวิธีอื่น   * **ผู้มีหน้าที่เสียภาษีป้าย** คือ เจ้าของป้าย หรือผู้ครอบครองป้ายในกรณีไม่มีผู้อื่นยื่นแบบแสดงรายการ   ภาษีป้าย หรือเมื่อพนักงานเจ้าหน้าที่ไม่อาจหาตัวเจ้าของป้ายนั้นได้ ให้ถือว่าผู้ครอบครองป้ายนั้นเป็นผู้มีหน้าที่เสียภาษีป้ายนั้นได้ ให้ถือว่าผู้ครอบครองป้ายนั้นเป็นผู้มีหน้าที่เสียภาษีป้าย ถ้าไม่อาจหาตัวผู้ครอบครองป้ายนั้นได้ ให้ถือว่าเจ้าของหรือ ผู้ครอบครองอาคาร หรือที่ดินป้ายนั้นติดตั้ง หรือแสดงอยู่เป็นผู้มีหน้าที่เสียภาษีป้ายตามลำดับ   * **อัตราภาษีป้าย**  1. ป้ายที่มีอักษรไทยล้วน คิดภาษี 500 ตร.ซม. ต่อ 3 บาท 2. ป้ายที่มีอักษรไทยปนกับอักษรต่างประเทศหรือปนกับภาพ และหรือเครื่องหมาย คิดภาษี 500 ตร.ซม. ต่อ 20 บาท 3. (ก) ป้ายที่ไม่มีอักษรไทย ไม่ว่าจะมีภาพและหรือเครื่องหมายใด ๆ   (ข) ป้ายที่มีอักษรไทยทั้งหมด หรือบางส่วนอยู่ใต้และหรืออยู่ต่ำกว่าอักษรต่างประเทศ คิดภาษี  500 ตร.ซม. ต่อ 40 บาท  ป้ายเมื่อคำนวณพื้นที่จำนวนเงินภาษีไม่ถึงป้ายละ 200 ให้เสียภาษีป้ายละ 200 บาท   * **เอกสารหลักฐานที่นำมาใช้ในการติดต่อ**   1. สำเนาทะเบียนบ้าน บัตรประจำตัวประชาชน  2. สำเนาหนังสือรับรองสำนักทะเบียนหุ้นส่วนบริษัท  3. รายละเอียดเกี่ยวกับป้าย ทั้งลักษณะข้อความ ภาพขนาดรูปร่าง และรูปตัวของป้าย (ถ้ามี)  4. สถานที่ติดตั้งหรือแสดงป้าย  5. หนังสือมอบอำนาจพร้อมติดอากร (กรณีมอบอำนาจ)   * **กำหนดเวลายื่นแบบแสดงรายการเพื่อเสียภาษีป้าย**   - เจ้าของป้ายยื่นแบบแสดงรายการภาษีป้าย (ภ.ป.1) ภายในเดือนมีนาคมของทุกปี  - ในกรณีที่ติดตั้งหรือแสดงป้ายภายหลังเดือนมีนาคมหรือติดตั้งหรือแสดงป้ายใหม่แทนป้ายเดิม หรือเปลี่ยนแปลงแก้ไขป้ายอันเป็นเหตุให้ต้องเสียภาษีป้ายเพิ่มขึ้น ให้เจ้าของป้ายยื่นแบบแสดงรายการภาษีป้ายภายใน **15** วัน นับแต่วันติดตั้งหรือแสดงป้าย หรือนับแต่วันเปลี่ยนแปลงแก้ไขแล้วแต่กรณี   * **การชำระภาษี**   - ให้เจ้าของป้ายชำระภาษีป้ายภายใน 15 วัน นับแต่วันที่ได้รับแจ้งการประเมิน  - ป้ายที่เริ่มติดตั้ง หรือแสดงในปีแรกให้เสียภาษีป้าย ตั้งแต่วันที่ติดตั้ง จนถึงงวดสุดท้ายของปี (คิดภาษีป้ายเป็นรายงวด งวดละ 3 เดือน)  งวด 1 มกราคม – มีนาคม = 100 %  งวด 2 เมษายน – มิถุนายน = 75 %  งวด 3 กรกฎาคม – กันยายน = 50 %  งวด 4 ตุลาคม – ธันวาคม = 25 %   * **เงินเพิ่ม**   - ไม่ยื่นแบบแสดงรายการภาษีป้ายภายในกำหนด ให้เสียเงินเพิ่มร้อยละ 10 ของค่าภาษี  - ยื่นแบบแสดงรายการภาษีป้ายไม่ถูกต้อง ทำให้จำนวนเงินที่จะต้องเสียภาษีป้ายลดน้อยลงให้เสียเงินเพิ่มร้อยละ 10 ของค่าภาษีป้ายที่ประเมินเพิ่มเติม  - ไม่ชำระภาษีป้ายภายในเวลาที่กำหนด ให้เสียเงินเพิ่มร้อยละ 2 ต่อเดือนของค่าภาษีป้าย   * **บทกำหนดโทษ**   1. ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับตั้งแต่ 5,000 บาท ถึง 50,000 บาท  2. ผู้ใดโดยรู้หรือจงใจแจ้งความเท็จ ให้ถ้อยคำเท็จ หรือพยายามหลีกเลี่ยงภาษีป้ายต้องระวางโทษจำคุกไม่เกิน 1 ปี หรือปรับตั้งแต่ 5,000 บาท ถึง 50,000 บาท หรือทั้งจำ ทั้งปรับ  3. ผู้ใดไม่แจ้งรับโอนป้าย หรือไม่แสดงรายการเสียภาษีป้ายไว้ ณ ที่เปิดเผยในสถานที่ประกอบกิจการ ต้องระวางโทษปรับตั้งแต่ 1,000 บาท ถึง 10,000 บาท  **1. ขั้นตอนการเสียภาษีป้าย ป้ายเดิม (กรณีปกติ)**  **1.1 เอกสารที่ต้องใช้ในการติดต่อ**  - ใบเสร็จรับเงินของปีที่ผ่านมา  - สำเนาบัตรประจำตัวประชาชน  - ทะเบียนพาณิชย์ หรือหนังสือรับรองการจดทะเบียน  - แผนที่ตั้งพอสังเขป  - หนังสือมอบอำนาจ (กรณีไม่สามารถมาติดต่อด้วยตนเอง  **1.2 ขั้นตอนการให้บริการ**  - ยื่นแบบประเมินภาษี  - ตรวจสอบเอกสารเพื่อประเมินภาษี  - ออกใบเสร็จรับเงิน  **2. ขั้นตอนการเสียภาษีป้าย ป้ายเดิม (กรณีเอกสารไม่ชัดเจนครบถ้วน)**  **2.1 ขั้นตอนการให้บริการ**  **-** ยื่นแบบประเมินภาษี  -ตรวจสอบ  -ขอเอกสารหลักฐานเพิ่มเติม ออกสำรวจตรวจสอบป้าย  -คำนวณค่าภาษี แจ้งให้ผู้ยื่นเสียภาษีทราบ  -ออกใบเสร็จรับเงิน  **2.2 ระยะเวลาดำเนินการ**  **-** โดยประมาณ 1 วันทำการ  **3.ขั้นตอนการเสียภาษีป้าย ป้ายใหม่**  **3.1 เอกสารที่ต้องใช้การติดต่อ**  - สำเนาบัตรประจำตัวประชาชน  -สำเนาทะเบียนบ้าน  - ทะเบียนพาณิชย์ หรือหนังสือรับรองการจดทะเบียน  - แผนที่ตั้งพอสังเขป  - หนังสือมอบอำนาจ (**กรณีไม่สามารถมาติดต่อด้วยตนเอง**)  3**.2 ขั้นตอนการให้บริการ**  **-** ยื่นแบบประเมินภาษี  - ตรวจสอบ  - ขอเอกสารหลักฐานเพิ่มเติม ออกสำรวจตรวจสอบป้าย  - คำนวณค่าภาษี แจ้งให้ผู้ยื่นเสียภาษีทราบ  - ออกใบเสร็จรับเงิน   * เทศบาลตำบลท่าสาย งานจัดเก็บรายได้ กองคลัง 377 หมู่ 5 ตำบลท่าสาย   อำเภอเมือง จังหวัดเชียงราย 57000 โทร 05. -773951 - 3 |